Metz (auto)

Metz oli vuosina 1909–1922 valmistettu yhdysvaltalainen automerkki. Tehtaan nimi oli Metz Company ja se sijaitsi Walthamissa Massachusettsissa. C. H. Metz aloitti liiketoimintansa vuonna 1886 valmistamalla polkupyörien osia. Vuonna 1902 Metz-yhtiön edeltäjä Orient aloitti autojen valmistuksen.

Metz Model 22 oli kaksipaikkainen roadster-tyyppinen auto, jossa oli 17 kilowatin nelisylinterinen vesijäähdytteinen moottori. Vuonna 1922 Metz Company joutui taloudellisiin vaikeuksiin ja elokuussa se ajautui konkurssiin. Metz-autojen tuotanto päättyi tähän.

 Aiheesta muualla 

 Metz Automobile, vuoden 1914 Model 22 

Luokka:Yhdysvaltalaiset automerkit
Luokka:1920-luvun autot